אזהרה חמורה!
אפתח בכך ששכרתי בעבר דירות שונות של Airbnb במדינות שונות באירופה וגם בלונדון ומעולם לא חוויתי חוויה דומה לזו.
היה מזעזע מכל בחינה פרט למיקום ולא הייתי חוזרת לשם גם בחינם!!!
לפני הכול, יש לקחת בחשבון שהמודעה מאוד מטעה, בלשון המעטה.
לא מדובר בקומה אחת ללא מדרגות, כפי שכתוב תחת מאפייני הדירה אלא ב3 קומות, כאשר כל קומה היא כפולה. כלומר, בפועל מדובר על 6 קומות בלי מעלית (!!!!!!) הצליחו להסתיר את הפרט הזה היטב וחשוב לקחת אותן בחשבון בעיקר אם יש קושי בניידות.
מאוחר יותר הנציגים בשירות חזרו והתנערו מכל אחריות בעניין זה. סרבו למצוא לנו אלטרנטיבה בטענה שתחת הסעיף של בריאות ואבטחה מצוין כי יש 3 קומות.
למה לכתוב תחת מאפייני הדירה שמדובר בבית עם קומה אחת וללא מדרגות ולהסתיר פרט כה משמעותי תחת סעיף לא קשור של בריאות ואבטחה???
לנו הפרט הזה היה מאוד משמעותי מכיוון שהגעתי ללונדון יחד עם אבי, שהוא נכה ולא יכול היה לטפס במדרגות.
כך בהגעתנו ללונדון מצאתי עצמי באמצע הלילה עם 2 ילדים קטנים ואדם נכה שלא יכול היה לטפס למעלה, ללא כל מענה יעיל, מול בחורה שבקושי הבינה מי אני ומה אני רוצה והתעקשה שכל מה שתוכל לעשות זה להעביר הודעה מחר. לא שינה שהסברתי שזה משאיר אותנו ברחוב עד שימצאו אלטרטיבה.
מכיוון שהגענו בפסחא ולא מצאנו אלטרנטיבות זמינות נאלצתי ממש לגרור את אבא שלי למעלה ואת החופשה שלו בלונדון הוא בילה בדירה במיטה עם ספר. החוויה הייתה מאוד משפילה ומצערת עבורו.
קונן או כל גורם אחראי אחר לא נראה בשטח למרות פניות חוזרות. המענה היחיד היה מוקד שירות (״נציגיו של קונן״) די חסר תועלת שלא הצליח לסייע בשום דבר משמעותי מלבד להעביר הודעות הלאה. לא שמענו מקונן או מכל גורם אחראי עד היום. למרבה האירוניה והחוצפה, לאחר שעזבנו את לונדון קיבלנו דיווח מAirbnb על תלונה הזויה ןשקרית לחלוטין שלפיה השארנו את מפתחות הדירה מחוץ לדלת הכניסה לבניין ולכן אנו צריכים לפצות את קונן ב300£. מניחה שזו דרכם להתגונן מהביקורת והאזהרה לציבור שידעו שתגיע לאור האירועים.
מעבר לכך, הדירה ממש אינה כפי שנראית בתמונות!!
על כך מעידות ביקורות נוספות.
היא קטנה, כעורה ודלה מאוד והיתה ממש מלוכלכת בהגעתנו!!
המקלחת בלתי נסבלת אלא אם אתם אוהבים להתקלח בטיפות מים בזמן שאתם יושבים בשירותים. המקלחת צמודה לאסלה (שהכיסוי שלה היה חסר), ללא הפרדה בניהן. דלת האמבטיה והשירותים כמעט שקופה כך שאין פרטיות וכל מי שבדירה יכול לראות את מי שנמצא בפנים באופן חד וברור.
המיקום של הדירה לא רע אך ממש אינו סמוך ל Covent Garden כפי שמצויין אלא במרחק של 20 דקות הליכה.
המחיר של הדירה הוא פשוט חוצפה אם בוחנים אותה ביחס לדירות אחרות ולא הייתי חוזרת לשם גם בחינם.
היזהרו!!!!